b'\n_START_ARTICLE_\nSienna Guillory\n_START_PARAGRAPH_\nSienna Tiggy Guillory (s\xc3\xbcndinud 16. m\xc3\xa4rtsil 1975) on inglise n\xc3\xa4itleja ja modell. Ta on kitarrist Isaac Guillory t\xc3\xbctar ja p\xc3\xa4rit ringkonnast, mis tagas loomuliku huvi meelelahutust\xc3\xb6\xc3\xb6stuse vastu. Ta on osalenud mitmes briti filmis ja leidnud t\xc3\xb6\xc3\xb6d ka USA-s, sh mitmes teismelistele m\xc3\xb5eldud ulme- ja fantaasiafilmis. _NEWLINE_Guillory alustas karj\xc3\xa4\xc3\xa4ri 16-aastaselt telesarjas "Jilly Cooper\'s Riders". P\xc3\xa4rast m\xc3\xb5nda v\xc3\xa4ikest filmi t\xc3\xb6\xc3\xb6tas ta aastatel 1999\xe2\x80\x932002 ka modellina, osaledes muuseas Armani, Dolce & Gabbana moe- ning Hugo Bossi parf\xc3\xbc\xc3\xbcmireklaamides. Hiljem keskendus filmin\xc3\xa4itlejakarj\xc3\xa4\xc3\xa4rile p\xc3\xb5hiliselt BBC-s. Varsti ta tegi endale nime USA filmis "Trooja Helena" (2003), kus ta oli peaosas. Lisaks osales filmis "Resident Evil: Apocalypse" (2004) ja fantaasiafilmis "Eragon", kus ta oli Arya Dr\xc3\xb6ttningu osas._NEWLINE_Guilloryl on osa ka ulmefilmis "Inkheart". Samuti osales ta Foxi telesarjas "The Oaks", mis j\xc3\xb5udis eetrisse alates aastast 2008.'